**Ministru kabineta noteikumu projekta   
„Grozījumi Ministru kabineta 1997. gada 23. decembra noteikumos Nr. 451 "Noteikumi par Latvijas būvnormatīvu LBN 203-97 "Betona un dzelzsbetona konstrukciju projektēšanas normas""” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 1997. gada 23. decembra noteikumos Nr. 451 "Noteikumi par Latvijas būvnormatīvu LBN 203-97 "Betona un dzelzsbetona konstrukciju projektēšanas normas""” (turpmāk – noteikumu projekts) ir izstrādāts atbilstoši Būvniecības likuma 22. pantam, kas nosaka Ministru kabinetam deleģējumu apstiprināt Latvijas būvnormatīvus, kas nosaka pieļaujamos tehniskos parametrus, kritērijus un ierobežojumus. |
| 2. | Pašreizējā situācija un problēmas | Ministru kabineta 1997. gada 23. decembra noteikumu Nr. 451 "Noteikumi par Latvijas būvnormatīvu LBN 203-97 "Betona un dzelzsbetona konstrukciju projektēšanas normas"" (turpmāk – noteikumi) 345. un 355. punktā ir ietverta kļūdaina atsauce uz neesošu 1.18. apakšpunktu, kas saglabājusies no Latvijas Republikas Arhitektūras un celtniecības ministrijas 1992. gadā izdotā Latvijas būvnormatīva „Betona un dzelzsbetona konstrukcijas”.  Pašreizējā noteikumu redakcijā norādītā iestāde sabiedrība ar ierobežotu atbildību „Latvijas Standarts” ir mainījusi juridisko statusu uz sabiedrība ar ierobežotu atbildību „Standartizācijas, akreditācijas un metroloģijas centrs” (turpmāk – LVS).  Nozares pārstāvji ir norādījuši uz pašreizējā piemērojamo standartu saraksta publicēšanas neefektivitāti (publicējot to laikrakstā „Latvijas Vēstnesis, lai arī to piemērošana nav obligāta prasība) un to, ka praksē izmanto LVS mājaslapā publicētos normatīvo aktu izpildei piemērojamo standartu sarakstus.  Jāpiemin, ka pašlaik grozāmajos noteikumos nav norādes par piemērojamo standartu publicēšanu LVS mājaslapā.  Piemērojamo standartu publicēšanas kārtība, kā arī pieļaujamība tos izmantot būvnormatīva izpildei ir norādīta noteikumu 5.2 2. apakšpunktā, savukārt būvnormatīva 12.1 punktā tiek pieļauts izmantot piemērojamos standartus, tādējādi daļēji dublējot noteikumu 5.2 2. apakšpunktā noteikto. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Redakcionāli precizēt:   * atsauces uz Latvijas būvnormatīva 34. punktu, novēršot kļūdainu atsauci uz 1.18. apakšpunktu, * SIA „Latvijas Standarts” mainīto juridisko nosaukumu uz SIA „Standartizācijas, akreditācijas un metroloģijas centrs”, * norādi publicēt piemērojamo standartu sarakstu LVS mājaslapā, * dzēst būvnormatīva 12.1 punktu, kurā tiek dublēts nosacījums par piemērojamo standartu izmantošanas pieļaujamību (norādīts, ka atļauts izmantot piemērojamos standartus, savukārt noteikumu 5.2 2.apakšpunktā jau tiek norādīts, ka un kā tiek publicēti to nacionālo standartu saraksti, kurus var piemērot būvnormatīva izpildei). |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu grozījumu projekts paredz tehniska rakstura precizējumus noteikumu lietojamības uzlabošanai, nemainot tajos noteikto prasību būtību. |
| 7. | Cita informācija | Nav |

*Anotācijas II, III, IV, V, VI un VII sadaļa – projekts šīs jomas neskar.*

Ekonomikas ministrs D.Pavļuts

Vīza:

Valsts sekretārs J.Pūce

06.12.2011 09.00

M.Zakutajevs, 67013035

Mareks.Zakutajevs@em.gov.lv